JESU  VIDNESBYRD  ER  PROFETIENS  AAND 


NUMMER    14 


15.  JULI  1924 


73.  aarganct 


JORDELIVETS  HENSIGT. 

Andre  Kirkesamfunds  Lære  sammenlignet  med 

Mormonismens. 

(Af  Ældste  B.  H.  Roberts  i  »Seventy's  Manual«.) 

I  anden  Nephi  Bog  findes  følgende  tydelige  og  uforbeholdne 
Erklæring:  »Adam  faldt,  for  at  Menneskene  maatte  blive  til, 
og  Menneskene  er  til,  for  at  de  kunne  nyde  Glæde.« 

Denne  Paastand  hentyder  til  to  af  Teologiens  storste  Pro- 
blemer: 1)  Aarsagen  til  Adams  Fald  og  2)  Hensigten  med 
Menneskets  Jordeliv. 

Ingen  Steder  i  Menneskenes  Trosbekendelser  —  disse  store 
Krystaliseringer  af  kristne  Sandheder,  saaledes  som  Menne- 
skene har  opfattet  disse  Sandheder  og  forstaaet  dem  —  ingen 
Steder  i  disse  Udlæggelser  af  de  hellige  Skrifters  Lærdomme 
bliver  de  nævnte  to  store  teologiske  Spørgsmaal  besvarede  paa 
den  hellige  Skrifts  Grundlag. 

Westminsters  Trosbekendelse,  der  indeholder  en  af  de 
storste  protestantiske  Kirkesamfunds  Lære,  erklærer  Hensig- 
ten med  alle  Guds  skabende  Handlinger  at  være  en  »Tilkende- 

givelse  af  hans  Herligheds  evige  Magt,  Visdom  og  Godhed«. 
Og  i  en  autoriseret  Forklaring  af  denne  Del  af  Trosbekendel- 
sen siges  der:  »Guds  Hensigt  med  Skabelsen  var  Tilkende- 
givelsen af  sin  egen  Herlighed.«  Og  atter:  »Vor  Trosbeken- 
delse erklærer  uforbeholdent,  at  Gud  i  sine  evige  Hensigter 
og  i  deres  timelige  Udfoldelse  i  Skabelsen  havde  som  Hoved- 
formaal  at  lægge  sin  egen  Herlighed  for  Dagen.  .  .  .  Udfoldel- 
sen af  sin  egen  Herlighed  er  i  sig  selv  den  højeste  og  ædleste 
Opgave,  som  Gud  kunde  sætte  sig  som  Maal.« 

Det  eneste,  jeg  her  har  at  gore  med  denne  Udtalelse  ved- 
rorende Guds  Hensigter  med  Skabelsen,  Menneskets  Skabelse 
naturligvis  indbefattet,  er  blot  at  henlede  Opmærksomheden 
paa  den  Kendsgerning,  at  den  ikke  har  noget  direkte  Støtte- 
punkt i  Skriften. 

Det  store,  protestantiske  Kirkesamfund,  kaldet  den  episko- 
pale  Kirke,  hvis  Hovedlærdomme  fremsættes  i  »Bonnebogen«, 
gør  intet  Forsøg  paa  at  besvare  disse  Spørgsmaal,  nemlig 
»hvorfor«  Adam  faldt  og  »Hensigten«  med  Menneskets  Til- 
værelse. Dette  Samfunds  Trosartikler  taler  ganske  vist  om 
Adams  »Fald«  og  dets  Følger,  men  nævner  intet  om,  hvorfor 
Adam  faldt,  eller  hvad  Hensigten  var  med  Menneskets  Til- 
værelse. 

Den  romersk-katolske  Kirkes  Lære  vedrorende  dette  Emne 
er  fremsat  i  Douays  Katekismus  som  folger: 

»Sp.:  Hvad  betyder  Ordene  Himmelens  og  Jordens  Skabelse? 

Sv.:  De  betyder,  at  Gud  skabte  Himmelen  og  Jorden  og  alle  Skab- 
ninger i  dem  af  intet,  ved  sit  Ord. 

Sp.:  Hvad  bevægede  Gud  til  at  skabe  dem? 

Sv.:  Hans  egen  Godhed,  saaledes  at  han  kan  meddele  sig  til  Engle 
og  Mennesker,  for  hvem  han  dannede  alle  andre  Skabninger. 

Sp.:  Skylder  vi  Gud  meget  for  vor  Skabelse? 

Sv.:  Særdeles  meget,  fordi  han  dannede  os  i  en  fuldkommen  Til- 
stand og  skabte  os  for  sig  selv  og  alle  andre  Ting  for  os.« 

Af  alt  dette  kan  uddrages  den  Slutning,  at  Guds  Hensigter 
med  at  skabe  Mennesker  og  Engle  var,  ifølge  katolsk  Teologi, 
1)  at  Gud  kunde  meddele  sig  til  dem,  2)  at  de  kunde  blive 

meddelagtige  i  hans  Herlighed,  og  3)  at  han  skabte  dem  for 
sig  selv  og  alt  andet  for  dem.  Medens  dette  maaske  tildels  er 
Sandhed  og  for  saa  vidt  ypperligt,  saa  har  det  ingen  højere 
Hjemmel  end  menneskelige  Slutninger  baserede  paa  Gisnin- 
ger og  ikke  paa  Skriften,  og  det  lader  i  Sandhed  meget  tilbage 
at  ønske  med  Hensyn  til  at  give  Mennesket  den  fremskudte 
Plads  i  Tilværelsen,  som  dets  højere  Natur  og  dets  Værdighed 
som  en  Guds  Søn  skulde  synes  at  paakræve. 

Ifølge  Mormonismens  Lære  faldt  Adam  »for  at  Menneskene 
maatte  blive  til«.  .  .  .  Paulus  gør  os  i  forbigaaende  opmærk- 
som paa,  at  Adam  blev  ikke  bedraget,  men  at  Kvinden  blev 
bedraget.  (1.  Tim.  2:  14.)  Som  Følge  deraf  maa  Adam  have 
syndet  med  Vidende  og  maaske  med  Forsæt  valgt  at  over- 
træde en  Lov  for  derved  at  adlyde  en  anden.  Med  sin  Hustru 
Eva  havde  han  modtaget  en  Befaling  fra  Gud  om  at  være 
frugtbar  og  formere  sig  paa  Jorden.  Det  var  ham  ogsaa  befalet 
ikke  at  nyde  af  en  vis  Frugt  i  Edens  Have,  men  ifølge  Beret- 
ningen i  1.  Mosebog  og  ogsaa  i  Overensstemmelse  med  Pauli 
Erklæring  blev  Eva,  der  med  Adam  modtog  Befalingen  om 
at  »vorde  frugtbare  og  mangfoldige«,  bedraget  af  Lucifer,  der 
overtalte  hende  til  at  nyde  af  den  forbudne  Frugt.  Hun  var 
derfor  i  Overtrædelse  og  underkastet  Lovens  Straf,  hvilken 
ifølge  Skriften  indbefattede  Uddrivelse  af  Edens  Have,  Bort- 
fjernelse fra  Guds  Nærhed  og  ligeledes  Legemets  Død.  Dette 
betod,  at  dersom  Eva  kom  til  at  staa  alene  i  hendes  Over- 
trædelse, maatte  hun  ogsaa  være  alene  om  at  udstaa  Straffen. 
I  saa  Tilfælde  vilde  hun  blive  adskilt  fra  Adam,  hvilket  nød- 
vendigvis vilde  forhindre  Opfyldelsen  af  Budet  givet  til  dem 
begge  i  Forening  om  at  formere  sig  paa  Jorden.  Med  disse 
Kendsgerninger  for  Øje  er  det  derfor  sandsynligt,  at  Adam, 
uden  at  være  bedraget  hverken  af  Lucifer  eller  Kvinden,  med 
Vilje  og  vidende,  hvad  han  gjorde,  valgte  at  følge  sin  Hustru 
og  dele  med  hende  Faldets  Folger,  for  at  Herrens  Hensigter 
med  Menneskets  Skabelse  kunde  blive  fuldbyrdede,  og  det 
første  store  Bud,  som  han  havde  modtaget  fra  Gud  —  vorder 

frugtbare  og  mangfoldige  og  opfylder  Jorden  og  gor  eder  den 
underdanig  —  blive  opfyldt.  Saaledes  faldt  Adam,  »for  at 
Menneskene  maatte  blive  til«. 

Denne  Læresætnings  Indflydelse  paa  Menneskenes  Idéer 
vedrørende  vor  Races  store  Patriark  vil  blive  omvæltende.  Det 
synes  at  være  Sædvane  blandt  dem,  der  foregiver  at  undervise 
i  den  kristne  Religion,  at  forbande  Adam  i  de  stærkeste  Ud- 
tryk, som  om  Syndefaldet  havde  overrasket,  om  ikke  endog 
helt  omstødt  Guds  oprindelige  Plan  vedrørende  Menneskets 
Tilværelse  paa  Jorden.  I  Almindelighed  undlader  Kirkesam- 
fundenes Trosbekendelser  at  betragte  »Faldet«  som  et  Led  i 
Guds  Hensigter  med  denne  Verden,  og  paa  en  Maade  ligesaa 
nodvendig  for  Guds  Plans  Udfoldelse,  som  Forlosningen  ved 
Jesus  Kristus.  Der  vilde  sikkert  ikke  have  været  Brug  for 
nogen  »Forlosning«,  dersom  der  ikke  havde  været  et  »Fald«, 
og  følgelig  ingen  Anledning  for  Udfoldelsen  af  hele  det  Væld 
af  Naade  og  Barmhjertighed,  Retfærdighed  og  Kærlighed  — 
alle  de  kostelige  Erfaringens  Skatte  indbefattede  i  Jesu  Kristi 
Evangelium.  Det  maa  forholde  sig  saaledes,  at  det  var  en  Del 
af  Guds  Hensigt,  at  stille  disse  Egenskaber  til  skue  i  deres 
virkelige  indbyrdes  Forhold,  til  Gavn  og  Velsignelse,  Op- 
lærelse  og  Erfaring  for  Mennesket;  og  eftersom  der  ikke  vilde 
have  været  nogen  Anledning  for  deres  Udfoldelse,  om  »Fal- 
det« ikke  havde  fundet  Sted,  da  ligger  den  Slutning  nær,  at 
»Faldet«  i  ligesaa  høj  Grad  som  »Forsoningen«  maa  have 
været  en  Del  af  Guds  oprindelige  Plan  vedrørende  Menneskets 
Jordeliv. 

»Faldet«  var  udentvivl  en  Kendsgerning,  som  Gud  i  sin 
Forudvidenhed  havde  Kundskab  om,  saavel  som  om  For- 
soningen; og  den  Handling,  der  fremkaldte  »Faldet«,  maa 
snarere  betragtes  som  rosværdig  end  dadelværdig,  eftersom 
den  var  et  nødvendigt  Led  i  Udførelsen  af  den  guddommelige 
Plan  og  Hensigt.  Dog,  som  før  sagt,  vil  de,  der  foregiver  at 
forkynde  Kristendom,  uforbeholdent  fordømme  Adam  for 
hans  Overtrædelse.  »Den  katolske  Kirke  lærer,«  siger  Joseph 

F.  Bruno,  »at  Adam  ved  sin  Synd  ikke  alene  har  skadet  sig 
selv,  men  hele  Menneskeslægten;  ved  den  tabte  han  den  over- 
ordentlige Retfærdighed  og  Hellighed,  hvilken  han  havde 
modtaget  som  en  fri  Gave  fra  Gud,  og  tabte  den  ikke  alene  for 
sit  eget  Vedkommende,  men  for  os  alle;  og  at  han  ved  sin 
Synd  har  overfort  ikke  alene  Dod  og  andre  legemlige  Piner  og 
Skrøbeligheder  til  hele  Menneskeslægten,  men  ogsaa  Synd, 
hvilket  er  Dod  for  Sjælen.« 
Og  atter: 

»Ulykkeligvis  tabte,  eller  rettere  forkastede,  Adam  denne  oprinde- 
lige Retfærdighed;  og  vi,  som  Medlemmer  af  den  menneskelige 
Familie,  hvoraf  han  var  Hovedet,  er  ogsaa  indviklet  i  den  Selvøde- 
læggelse eller  Forkastelse  og  Tilbagevisning  af  disse  herlige  Gaver; 
ikke  fordi  vi  har  villet  det  med  vor  personlige  Vilje,  men  fordi  vi 
har  villet  det  med  vore  forste  Forældres  Vilje,  til  hvilke  vi  er 
lænket.« 

Endvidere  fra  den  katolske  Katekismus: 

»Sp.:  Hvorledes  tabte  vi  den  oprindelige  Retfærdighed? 

Sv.:  Ved  Adams  Ulydighed  mod  Gud,  idet  han  spiste  den  forbudne 
Frugt. 

Sp.:  Vilde  Døden  have  ramt  Menneskene,  hvis  Adam  ikke  havde 
syndet? 

Sv.:  Nej,  de  vilde  have  levet  i  en  Retfærdigheds  Tilstand  og  til— 
sidst  være  blevne  optagne  levende  til  Samvær  med  Englene.« 

Fra  protestantisk  Kilde  citerer  jeg  folgende: 

»I  Adams  Synd  lægger  i  Mærke  til  1)  den  storste  Utroskab, 
2)  grænseløs  Opblæsthed,  3)  afskyelig  Utaknemmelighed,  4)  aaben- 
lys  Foragt  for  Guds  Storhed  og  Retfærdighed,  5)  ubegribelig  Daar- 
skab,  6)  Grusomhed  mod  sig  selv  og  alle  hans  Efterkommere.« 
(Ruchs  Teologiske  Leksikon  ) 

I  Artiklen  om  Mennesket  siger  den  samme  Forfatter: 

»Gud  skabte  Mennesket  ret,  uden  Ufuldkommenheder,  Skrøbelig- 
heder eller  noget  fordærveligt  i  Legeme  eller  Sjæl,  med  Lys  i  hans 
Sind,  Hellighed  i  hans  Vilje  og  Renhed  i  hans  Følelser.  Dette  ud- 
gjorde hans  oprindelige  Retfærdighed,  hvilken  var  universal  baade 
for  Menneskets  og  Lovens  Vedkommende.  Da  han  saaledes  var  i  en 
Helligheds  Tilstand,  var  han  nødvendigvis  ogsaa  i  en  Lyksaligheds 
Tilstand.  Han  var  et  over  al  Maade  helligt  Væsen,  Himmelens  Ynd- 
ling, Verdens  Herre    i   Besiddelse   af  fuldkommen   Fred  i   sit  eget 

Bryst,  og  udødelig.  Dog  var  han  ikke  uden  Lov,  og  til  Naturens 
Lov,  skreven  i  hans  Hjerte,  lagde  Gud  en  særlig  Lov,  om  ikke  at 
spise  af  den  forbudne  Frugt,  for  hvis  Overtrædelse  Straffen  skulde 
være  legemlig,  aandelig  og  evig  Død.  Havde  han  adlydt  denne  Lov, 
kunde  han  ikke  alene  have  fortsat  det  naturlige  og  aandelige  Liv, 
men  være  bleven  overført  til  det  højere  Paradis.  Menneskets  Ret- 
færdighed var,  om  end  universal,  saa  dog  ikke  uangribelig,  hvilket 
tydeligt  nok  lagdes  for  Dagen.  Hvor  længe  han  levede  i  denne 
Uskyldigheds  Tilstand,  kan  ikke  fastslaas,  men  antagelig  var  det 
kun  en  kort  Tid.  Han  overtraadte  den  givne  Lov  ved  at  spise  af 
den  forbudne  Frugt.  Følgen  af  denne  onde  Handling  var,  at  han 
tabte  det  største  Gode;  hans  Natur  blev  fordærvet,  hans  Evner 
svækkede,  hans  Legeme  underkastet  Forkrænkeligheden,  hans  Sjæl 
overgivet  til  Elendighed,  hans  Efterkommere  alle  prisgivne  Øde- 
læggelsen, underkastede  evig  Fordømmelse  og  for  stedse  afskaarne 
fra  selv  at  finde  Naade  for  Gud,  adlyde  hans  Bud  og  tilfredsstille 
hans  Retfærdighed.« 

En  anden  Protestant,  William  Smith,  siger: 

»Kundskabens  Træ  paa  godt  og  ondt  aabenbarede  for  dem,  der 
spiste  af  dets  Frugt,  visse  Hemmeligheder,  som  det  var  bedre  for 
dem  at  være  uvidende  om,  thi  Menneskets  mest  fuldkomne  Lykke 
bestod  i  at  gøre  og  elske  det  gode  uden  at  kende  det  onde.« 

(Fortsættes.) 


ET  MENNESKES  VÆRDIMAALER. 

(Af  A.  J.  Parker  i  »Liahona«.) 

Livet  med  dets  mange  Omskiftelser  kræver  Karakter,  enten 
god  eller  daarlig.  Mennesket  er  i  Udvikling,  og  Omgivelser  og 
Livsforhold  har  en  umiddelbar  Indflydelse  paa  hans  mod- 
tagelige Sjæl.  Et  Menneske  udsættes  ofte  for  de  sværeste  Pro- 
ver,  og  dersom  han  er  en  kærnesund  Karakter,  vil  han  hæve 
sig  over  sine  Fristelser  og  blive  et  stærkere,  større  og  bedre 
Menneske. 

Der  er  Mennesker,  som  sættes  paa  Prøve  med  Rigdom,  men 
som  staar  fast  under  alle  Fristelser,  medens  der  er  andre,  som 
bedommer  alt  og  alle  efter  »Guldets  Maalestok«.  Men  er  dette 
en  paalidelig  Metode?  Aldeles  ikke.  Man  kan  være  gnieragtig 
i  mere  end  en  Henseende.  Penge  er  den  Maalesnor,  med  hvil- 

ken  vi  ofte  er  tilbøjelige  til  at  bestemme  Folks  Værd,  men 
Metoden  er  misvisende. 

Nedskriveren  af  disse  Linier  har  kendt  Mænd  og  Kvinder, 
der  aldrig  synes  at  have  haft  en  Øre  at  anvende  til  noget  i 
Retning  af  Luksus,  men  disse  samme  Mennesker  har  haft 
Born,  som  de  har  opdraget  til  gode,  samfundsnyttige  Mænd  og 
Kvinder,  der  var  en  Ære  og  en  Pryd  for  deres  Land. 

Roger  Babson  henviser  i  sin  ypperlige  Bog  »Velstandens 
Grundsætninger«  til  den  Kendsgerning,  at  »Besiddelser«  ikke 
altid  kan  henregnes  under  »Huse,  Agre  og  Guld«,  at  Jesus 
Kristus,  den  største  af  alle  Menneskekarakterer,  ikke  ejede 
noget  af  alt  dette.  Dog  var  han  rig,  thi  han  var  Herre  over  alt. 
»Retskaffenhed,«  erklærer  han,  »er  den  virkelige  Værdimaaler 
for  et  Menneske,  for  en  Forretning  og  for  en  Nation.«  Imid- 
lertid, som  Menneskene  er,  saaledes  er  Nationen. 

Den  gyldne  Regel  er  en  ypperlig  Værdimaaler  for  Menne- 
sket, thi  den  stiller  dets  Retfærdighed  paa  Prøve.  Altsaa  kom- 
mer vi  til  den  Slutning,  efter  at  have  sammenføjet  alle  Kends- 
gerninger, at  Jesu  Kristi  Evangelium  er  den  store  Menneske- 
slægtens Værdimaaler. 

Dersom  du  vil  vide,  hvor  stor  eller  hvor  lille  du  er,  da  sæt 
Evangeliets  Maalestok  op  og  læg  Mærke  til,  hvor  langt  du 
naar  op,  thi  denne  Maalestok  er  paalidelig. 

John  Ruskin  siger  i  en  af  sine  Bøger:  »Dersom  du  vil  vide, 
hvad  Slags  Mand  eller  Kvinde  du  er,  da  tag  et  Ark  hvidt  Pa- 
pir og  skriv  derpaa  en  sandfærdig  Liste  over  alle  dine  gode 
Sider,  og  paa  et  andet  Ark  alle  dine  Fejl;  men  frem  for  alt, 
vær  sandfærdig  med  den  ene  saavel  som  med  den  anden.« 

William  Shakespeare  udtrykker  det  paa  denne  Maade: 
»Mod  dit  eget  selv  vær  sand,  og  deraf  skal  følge,  som  Natten 
følger  Dagen,  at  du  ej  kan  være  falsk  mod  nogen  anden.« 

Evangeliet  er  den  rette  Værdimaaler,  hvormed  du  kan  be- 
dømme dig  selv,  enten  du  anerkender  det  som  en  saadan  eller 
ej;  men  døm  ikke  andre,  thi  »med  hvad  Maal,  I  maale,  skal 
eder  igen  tilmaales.« 

DANNELSE  OG  FORÆDLING. 

Hvilke  vidunderlige  Evner  og  Egenskaber,  vor  Skaber  har 
udrustet  os  med  —  Evner,  der  indeholder  Betingelserne  for 
evig  Udvikling,  og  Egenskaber,  der  er  Grundlaget  for  vor 
uendelige  Forædling,  men  som  det  store  Flertal  af  Menne- 
skene ikke  forstaar  eller  er  i  Stand  til  at  vurdere.  Børn  fodes 
til  Verden  og  udvikles  fysisk  til  Mænd  og  Kvinder,  modtager 
maaske  almindelig  Skoleuddannelse  og  indtager  beskedne 
Stillinger  i  det  daglige  Liv  eller  i  Samfundet.  Og  om  de  lever 
saaledes,  at  de  ikke  gor  sig  skyldig  i  nogen  aabenbar  Kræn- 
kelse af  Landets  Love,  antager  man  i  Almindelighed,  at  de, 
naar  de  forlader  denne  Tilværelse,  har  udfyldt  deres  Skabelses 
Maal  paa  Jorden. 

Men  er  dette  den  eneste  Hensigt,  i  hvilken  vi  er  bleven  skabt 
i  vor  himmelske  Faders  Billede?  Kan  vi  forvente  at  modtage 
en  Ophøjelse  i  vor  Skabers  Nærhed  og  i  herliggjorte  Væseners 
Samfund  uden  at  have  gjort  noget  for  at  forbedre  og  forædle 
os  selv?  Vi  har  modtaget  himmelske  Gaver  og  Kræfter  som 
Grundelementer  i  vor  aandelige  Natur,  og  de  er  modtagelige 
for  en  næsten  ubegrænset  Udvikling.  Blev  de  os  givne,  for  at 
vi  skulde  lade  den  hensygne  eller  lægge  dem  til  Side?  Frel- 
seren har,  i  sin  Lignelse  om  Talenterne,  paa  en  tydelig  og 
uforbeholden  Maade  fremhævet  denne  Kendsgerning  for  alle 
tænkende  Mennesker,  og  dog  finder  vi,  at  den  store  Mængde 
paa  en  ligegyldig  Maade  lader  haant  om  de  store  Udviklings- 
muligheder rundt  omkring  sig  og  synes  kun  at  have  den 
eneste  Opgave  at  tilfredsstille  deres  Fornøjelsessyge,  deres 
Lyster  og  Tilbøjeligheder.  I  Kunst,  Videnskab  og  Literatur, 
Frugterne  af  Menneskets  Udvikling  paa  disse  Omraader,  er 
der  Muligheder  for  aandelig  Dannelse  og  Forædling,  hvis  vi 
blot  vilde  benytte  dem.  Men  i  Stedet  for  at  forøge  og  udvikle 
deres  guddommelige  Evner  og  himmelske  Gaver,  søger  det 
store  Flertal  at  tilfredsstille  Kødets  Lyster  og  Begær  og  lader 
deres  aandelige  Natur  forsumpe. 

Som  Sidste-Dages  Hellige  kommer  vi  frem  med  den  Paa- 
stand, at  vor  Tilværelse  her  er  given  os  i  en  bestemt  Hensigt 
af  Gud,  men  viser  vi  i  Virkeligheden  i  vore  Handlinger,  at  vi 
har  Ærbødighed  for  de  ophojede  Sandheder,  som  vi  bekender 
os  til?  Kan  vi  lade  vore  Kræfter  gaa  til  Spilde,  forsomme  Lej- 
ligheden og  tankeløst  ringeagte  de  Fordele,  der  er  givet  os 
med  Hensyn  til  at  befæste,  rense  og  ophoje  vor  Karakter  og 
ikke  blive  draget  til  Ansvar  derfor?  Vi  tror,  at  alt  sker  paa  en 
naturlig  Maade  og  i  Overensstemmelse  med  evige  Love. 
Frelse,  Ophøjelse  og  Herlighed  danner  ingen  Undtagelse.  De 
opnaas  kun  ved,  at  vi  uddanner  og  udvikler  de  aandelige 
Evner  og  Egenskaber,  som  enhver  især  af  os  har  i  sig.  Derfor 
bor  vi  beflitte  os  paa  at  gøre  vort  Liv  bedre,  renere  og  mere 
fuldkomment.  »Værer  da  I  fuldkomne,  som  eders  himmelske 
Fader  er  fuldkommen.« 

Fuldkommenhed  opnaas  ikke  Uden  grundigt  Studium  og 
alvorlig  Bestræbelse,  og  vi  kan  ikke  laane  det  hele  fra  Bøger 
eller  skaffe  os  det  fra  andre.  Vi  maa  omhyggeligt  soge  selv  at 
udvikle  enhver  Evne  og  Egenskab,  vi  besidder,  og  med  Aar- 
vaagenhed  beskytte  os  selv  mod  onde  Indflydelser  og  Tilbøje- 
ligheder. 

Smag,  Foleise,  Hengivenhed  og  Kærlighed,  enhver  Gave  og 
Egenskab,  som  er  nedlagt  i  vor  Natur,  er  modtagelig  for  en 
ubegrænset  Udvikling  og  Forædling,  Alle  disse  Egenskaber  er 
guddommelige,  og  deres  Udvikling  betyder  Udviklingen  af  det 
guddommelige  i  os;  men  det  maa  være  et  Livsarbejde,  det  kan 
ikke  gores  paa  en  Dag  eller  i  en  Time;  ejheller  ved  at  folge  et 
Etikettesystem  eller  Lærebog  i  Moral.  Den  ydre  Dannelse  øg 
tillærte  Hoflighedsformer  er,  hvad  Verden  er  tilbøjelig  til  at 
domme  deres  Medmenneskers  Karakter  efter,  men  disse  er 
kun  udvortes  Politur,  der  snart  vil  skalle  af,  dersom  det  Indre 
ikke  er  sandt,  ædelt  og  godt. 

Vi  uddanner  og  forædler  det  guddommelige  i  os,  naar  vi 
under  alle  Forhold  i  Livet,  i  enhver  Stilling  og  ved  ethvert 
Slags  Arbejde  altid  stræber  efter  at  yde  det  bedste,  vi  formaar. 

Vi  faar  maaske  ikke  udført  det  bedste,  men  en  vedvarende, 
ihærdig  Stræben  efter  at  yde  det  bedste,  vil  forædle  og  ud- 
vikle vore  Evner,  deres  Virkefelt  bliver  større,  og  hele  vor 
aandelige  Personlighed  løftes  opad.  Vi  lægger  Grundvolden  til 
vor  evige  Fremadskriden.  Der  er  ingen  anden  Maade  at  opnaa 
Ophøjelse  paa. 

Det  er  ikke  ved  ørkesløs  Gliden  nedad,  men  ved  ihærdigt 
at  bane  sig  Vej  opad,  at  Maalet  naas.  Det  er  ikke  ved  at  und- 
gaa  Livets  Ansvar  og  Pligter,  at  vi  opnaar  den  Uddannelse, 
som  vi  kom  til  Jorden  for  at  erhverve  os,  men  ved  at  udfore 
det  Arbejde,  som  vi  er  sat  til,  og  udnytte  de  Evner  og  Egen- 
skaber, som  Gud  har  givet  os.  Og  er  vi  tilfulde  interesserede 
i  Fremadskridelsens  Værk,  da  vil  vi  fremsætte  og  udveksle 
vore  Tanker,  Anskuelser,  Følelser  og  Sympatier  for  hverandre, 
lukke  op  for  det  levende  Vands  Kilde  og  opmuntre  hverandre 
i  det  store  Forædlingsarbejde  og  derved  sikre  os  den  højeste 
og  mest  fuldkomne  Lykke.  Der  er  ingen  anden  Maade  at  op- 
naa Lyksalighed  paa. 

En  virkelig,  sand  og  naturlig  Forædling  af  vore  aandelige 
Evner  og  Egenskaber  er  en  væsentlig  Betingelse  for  at  blive 
skikket  til  at  deltage  i  ophøjede  Væseners  Selskab.  De,  der 
tale,  bede  og  synge  om  Belønning  og  Ophøjelse,  men  forspil- 
der deres  Tid,  bortødsler  deres  Midler  og  undlader  at  benytte 
Lejligheden  til  aandelig  Uddannelse,  der  staar  aaben  for  en- 
hver, uden  noget  bestemt  Maal  for  Øje  undtagen  at  nyde  Li- 
vets Behageligheder  og  Fornøjelser  i  fuldeste  Udstrækning, 
vil  sikkert  blive  sorgeligt  skuffede.  Og  ved  den  endelige  Dom 
vil  de  Talenter,  som  de  saaledes  har  begravet,  blive  taget  fra 
dem  og  givet  til  dem,  der  har  været  mest  trofaste  i  at  udvikle 
deres  mange  sjælelige  Egenskaber.  j  g  /j 


PRÆSIDENT  DAVID  O.  McKAY  KOMMER 

og  vil  være  i  Kobenhavn  den  27.  Juli  og  muligvis  ogsaa  faa 
Tid  til  at  besoge  Jylland,  hvorom  nærmere  Underretning 
senere  pr.  Brev. 

„DET  BØR  MENIGHEDEN  AT  SAMLES 

OFTE". 

(Pag.  Bog  20:  75.) 

Mange  har  den  fejlagtige  Opfattelse,  at  de  kan  tjene  Gud 
ligesaa  meget  og  være  ham  ligesaa  nær,  dersom  de  forsømmer 
Gudstjenesten,  som  hvis  de  passede  deres  Forsamlinger.  »Vi 
kan  tænke  paa  Gud,  læse  hans  skrevne  Ord  og  ved  vor  egen 
Arne  tale  om  hans  Kærlighed,«  siger  de.  Herrens  Bud  og  Be- 
falinger blev  givne  med  bestemte  Formaal  for  Øje,  mange  af 
hvilke  vi  ikke  tilfulde  forstaar;  men  hvadenten  vi  forstaar 
Hensigten  eller  ej,  blev  Befalingerne  givne  for  at  blive  ad- 
lydte, og  det  er  paa  Betingelse  af  Adlydelse,  at  den  evige  Fa- 
ders Velsignelser  opnaas,  medens  Forsømmelse  og  Ulydighed 
bringer  de  dermed  forbundne  Skuffelser  og  sørgelige  Følger. 

Herren  har  befalet,  at  vi  skal  møde  ofte  tilsammen,  og  har 
lovet,  at  hvor  to  eller  tre  er  forsamlet  i  hans  Navn,  vil  han 
være  midt  iblandt  dem.  Han  viste  ved  sit  Eksempel,  at  det  er 
Guddommens  Vilje,  at  hans  Born  ofte  mødes  for  at  modtage 
Undervisning  og  nyde  Nadveren,  som  han  indstiftede,  medens 
han  endnu  var  i  Kodet.  Og  efter  at  han  opfor  til  Himmelen, 
sogte  Apostlene  ved  Hjælp  af  offentlige  Møder  at  fremsætte 
guddommelige  Sandheder  for  Folket,  saavel  som  at  styrke 
Troen  hos  dem,  der  allerede  var  »de  Helliges  Medborgere  og 
Guds  Husfolk«. 

Da  Apostlene  sad  med  Herren  ved  Aftensmaaltidet,  »tog 
han  Brod,  takkede  og  brod  det  og  gav  dem  det«,  og  »ligesaa 
tog  han  ogsaa  Kalken  efter  Aftensmaaltidet«,  og  sagde  til 
dem,  at  de  skulde  spise  af  dette  Brød  og  drikke  af  denne  Kalk 
til  en  Ihukommelse  om  hans  Forsoning.  Hans  Befaling  er,  at 
alle  paa  denne  Maade  skal  vise,  at  de  erindrer  ham,  og  han 
har  lovet,  at  dersom  de  holder  hans  Befalinger,  skal  de  »altid 
have  hans  Aand  hos  sig«. 

De,  der  forsommer  deres  Møder,  nægter  sig  selv  det  hellige 
Privilegium  at  vidne  for  »Gud,  den  evige  Fader,  at  de  altid 

erindrer  ham«,  og  følgelig  kan  de  ikke  gøre  Krav  paa  den 
store  Velsignelse  altid  at  have  hans  Aand  hos  dem,  thi  de  har 
tilsidesat  den  guddommelige  Befaling  om  at  nyde  Nadveren 
til  hans  Ihukommelse.  Aandens  Velsignelser  modtages  kun 
gennem  Lydighed.  At  have  Herrens  Aand  hos  sig  er  den 
største  Velsignelse,  der  kan  komme  til  noget  Menneske.  Den 
er  Kilden  til  alle  andre  Velsignelser,  der  kommer  ved  og  igen- 
nem den  samme  Aand.  Vi  kommer  i  Besiddelse  af  denne 
Aand  ved  at  holde  Herrens  Bud  og  ikke  paa  nogen  anden 
Maade,  og  et  af  disse  Bud  er,  at  vi  ved  at  nyde  Nadveren  vid- 
ner for  ham,  at  vi  er  villige  til  altid  at  erindre  ham. 

For  at  kunne  nærme  os  Herren,  maa  vi  lære  at  forstaa  ham; 
vi  maa  kende  noget  til  hans  Væsen  og  Personlighed,  hans 
Magt  og  Vilje  og  hans  Hensigter  med  os,  thi  det  »er  det  evige 
Liv,  at  de  kende  dig,  den  eneste  sande  Gud,  og  den,  du  ud- 
sendte, Jesus  Kristus«.  Er  denne  Kundskab  end  aldrig  saa 
onskværdig,  og  vi  end  aldrig  saa  kloge,  saa  er  det  lige  meget, 
hvor  ivrigt  og  flittigt  vi  stræber  efter  den  med  vore  egne  Ev- 
ner, saa  vil  vi  aldrig  lære  disse  Ting  at  kende,  thi  de  Ting, 
der  horer  Gud  til,  kender  intet  Menneske  uden  ved  Guds  Aand. 
Og  kun  ved,  at  vi  kommer  i  Besiddelse  af  denne  Aand  derved, 
at  vi  opfylder  Guds  Bud  og  Love,  kan  vi  komme  i  hans  Nær- 
hed og  lære  ham  at  kende. 

Skrifterne  burde  læses  med  Omhu  og  Eftertanke.  De  burde 
indtage  en  langt  mere  fremskudt  Plads  i  Familiens  Læse- 
kreds, end  jeg  er  bange  for,  at  Tilfældet  er  for  de  flestes  Ved- 
kommende. Den  Skik,  at  samle  Familien  i  Hjemmet  og  der 
læse  og  overveje  det  skrevne  Ord,  givet  til  os  af  guddommeligt 
inspirerede  Mænd,  gennem  hvilke  Gud  har  aabenbaret  Frelsens 
og  Saliggørelsens  Principper,  er  til  stor  Nytte  og  Velsignelse; 
men  mine  Iagttagelser  leder  mig  til  at  tro,  at  de,  der  forsom- 
mer deres  Moder,  i  de  fleste  Tilfælde  ogsaa  forsommer  at  søge 
efter  det  evige  Livs  Sandheder  ved  Læsning  af  de  hellige 
Skrifter.  De  forsommer  deres  Moder  og  indser,  at  de  gor  sig 
skyldig  i  en  Overtrædelse  af  deres  Pagt  med  Gud,  men  soger 


221 


al  undskylde  sig  med,  at  de  opretter  det  forsomte  ved  at  læse 
Herrens  Ord  hjemme,  vel  vidende,  at  denne  Pligt  vil  blive 
forsomt  ligesom  den,  de  soger  at  undskylde  sig  fra. 

Pauli  Formaning  til  Ældsterne  i  Efesus  om  at  tage  Vare 
paa  sig  selv  og  ogsaa  vogte  over  Guds  Menighed,  som  de  ved 
den  Helligaand  var  kaldet  til  at  have  Opsyn  med,  blev  given 
for  at  advare  dem  mod  »svare  Ulve«,  som  han  vidste  vilde 
komme  iblandt  dem  og  ikke  spare  Hjorden.  Saadanne  Til- 
stande skulde  gore  sig  gældende  snart  efter,  at  Paulus  ophørte 
med  personligt  at  undervise  dem,  og  endog  nogle  af  dem,  der 
havde  modtaget  denne  inspirerende  Apostels  Lærdomme,  vilde 
»tale  forvendte  Ting  for  at  drage  Disciplene  efter  sig«;  men 
medens  Paulus  var  hos  dem  for  at  »forkynde  eder  hele  Guds 
Raad«,  var  de  sikre  mod  Ulvene.  Disse  Folk  havde  det  skrevne 
Ord  til  at  vejlede  dem,  endog  et  Brev  fra  deres  højt  elskede 
Paulus,  ved  hvis  Afrejse  fra  dem  de  fældede  Taarer,  men 
denne  vidste,  at  de  snart  vilde  tabe  Aanden,  og  at  det  dode 
Bogstav  ikke  kunde  redde  deres  Tro.  De  vilde  blive  Bytte  for 
de  »svare  Ulve«. 

Den  samme  Apostel  skrev  til  de  Hellige  i  Rom,  al  det  var 
nodvendigt,  at  nogen  forkyndte  Ordet  iblandt  dem,  saa  at  de 
kunde  tro  og  bede  i  den  Herre  Jesu  Kristi  Navn.  Forsamlingen 
er  Stedet,  hvor  Folket  kan  høre  disse  Forkyndere  af  Ordet, 
baade  fordi  Nødvendigheden  kræver,  at  den  ene  underviser 
de  mange,  og  fordi  Gud  har  befalet  sit  Folk  at  samles  ofte. 
Korinthierne  fik  tilsendt  en  længere  Skrivelse  om  de  mange 
aandelige  Gaver,  deres  Plads  og  Nytte,  og  de  blev  raadet  til 
at  »tragte  efter  aandelige  Gaver«.  Enhver  af  disse  Gaver  har 
en  særlig  Plads  at  udfylde  i  Guds  Husholdning  og  har  Betyd- 
ning ved  Udbredelsen  af  Herrens  Værk.  Den,  der  tragter  efter 
aandelige  Gaver,  vil  ganske  naturligt  tragte  efter  den  højeste. 
Ifølge  Paulus  er  den  højeste  Gave  at  profetere,  »thi  den,  som 
profeterer,  taler  Mennesker  til  Opbyggelse  og  Formaning  og 
Trost«.  Dette  er  den  profetiske  Gaves  Nytte,  at  Guds  Ord  bli- 
ver givet  til  hans  Børn,  saaledes  at  de  kan  lære  Vejen  tilbage 

til  Gud  at  kende.  Han  sender  altid  sine  Tjenere  til  at  udfore 
denne  Gerning,  naar  han  har  sit  Folk  eller  Kirke  paa  Jorden. 
Kristus  sendte  Apostlene  ud  for  at  »lære  alle  Folk«  at  holde 
»alt  det,  som  jeg  har  befalet  eder«.  »Den,  som  modtager  eder, 
modtager  mig;  og  den,  som  modtager  mig,  modtager  ham,  som 
udsendte  mig.«  Saaledes  er  det  med  hans  bemyndigede  Ordets 
Forkyndere  i  Dag.  Dersom  altsaa  Gud  er  saa  hensynsfuld 
overfor  os,  at  han  kalder  Mænd  og  giver  dem  denne  og  andre 
vidunderlige  Gaver  til  Gavn  for  os,  og  befaler  os  at  samles 
ofte  for  at  modtage  disse  Gaver,  da  kan  vi  sikkert  ikke  have 
nogen  som  helst  Undskyldning  for  at  forsømme  vore  Møder, 
hvis  Møder  afholdes  i  vor  By,  og  vi  ikke  af  Sygdom  og  Van- 
forhed  forhindres  fra  at  deltage.  At  blive  borte  fra  vore  Model- 
er en  Haan  mod  Gud  og  et  direkte  aandeligt  Tab  for  os,  der  ikke 
paa  nogen  anden  Maade  kan  erstattes.  Derfor  sagde  Herren: 
»Det  bør  Menigheden  at  samles  ofte.« 

Og  ikke  alene  bør  vi  overvære  Gudstjenesten,  men  »naar  I 
tragte  efter  aandelige  Gaver,  da  lad  det  være  til  Menighedens 
Opbyggelse«.  Det  er  en  Pligt,  der  paahviler  ethvert  Medlem  af 
Præstedømmet,  ved  Bon  og  Granskning  at  berede  sig  til  at 
bringe  Sandhedens  og  Lysets  Budskab  ud  til  Verden,  at  raabe 
Omvendelse  til  dem,  der  sidder  i  Mørke,  og  opbygge  sine 
Medmennesker.  Ejheller  er  Søstrene  fritagne  for  den  Pligt  at 
gøre  »Regnskab  for  det  Haab,  der  er  i  eder«. 

Det  er  en  Broders  inderlige  Bon  og  Ønske,  at  alle  Men- 
nesker, og  især  de  Sidste-Dages  Hellige,  søger  Herren,  kom- 
mer til  deres  Moder  og  Gudstjenester  og  modtager  aandelig 
Føde,  givet  ved  og  igennem  Guds  bemyndigede  Tjenere,  at  de 
»svare  Ulve«  kan  blive  holdt  borte  fra  »Guds  Husfolk«,  at 
Menighedens  Medlemmer  kan  skride  fremad  formedelst  hans 
Ord,  indtil  de  bliver  »fuldkomne,  ligesom  han  er  fuldkom- 
men«. Denne  Bon  vil  blive  opfyldt,  naar  de  Hellige  adlyder 
Guds  Bud,  og  som  Belønning  derfor  har  han  lovet,  at  »hans 
Aand  altid  skal  være  hos  dem«.  (Milt.  Star.) 

DEN  FØRSTE  SABBAT  I  UTAH. 

De  forste  Instruktioner,  givne  af  Præsident  Brigham  Young 
til  Pionererne  efter  Ankomsten  til  Saltsøstaden,  drejede  sig 
om  Sabbaten.  Det  forste  Selskab  Pionerer  ankom  den  24.  Juli 
1847,  hvilket  var  en  Lørdag.  I  Wilford  Woodruffs  Dagbog 
finder  vi  følgende:  »Dagen  efter  Ankomsten  var  Søndag. 
Pionererne  glemte  det  ikke.  De  forsamlede  sig  Kl.  10  om  For- 
middagen indenfor  Lejrpladsen  og  afholdt  deres  Gudstjeneste. 
Geo.  A.  Smith  var  den  forste  Taler,  og  han  efterfulgtes  af 
Heber  C.  Kimball  og  Ezra  T.  Bensen.  Præsidenten,  der  efter 
sin  Sygdom  var  for  svag  til  at  holde  en  Tale,  sagde  nogle  faa 
Ord  fra  sin  Stol.  Han  sagde  til  Brødrene,  at  de  ikke  skulde 
arbejde  paa  en  Søndag,  at  de  vilde  miste  fem  Gange  saa 
meget,  som  de  vilde  vinde  derved.  Ingen  skulde  jage  eller 
fiske  paa  den  Dag,  og  der  burde  ingen  findes  iblandt  os,  som 
ikke  vilde  overholde  disse  Regler.« 


OMGÆNGELIGHED. 

Du  véd  vel  nok,  at  hvad  et  Menneske  gør  og  siger,  er  ikke 
mere  vigtigt  end  Maaden,  hvorpaa  han  siger  det. 

Du  kan  laane  en  Mand  fem  Kroner  og  faa  ham  til  enten  at 
være  taknemmelig  for  denne  Tjeneste  eller  hade  dig  for  at 
have  gjort  det. 

En  Mængde  Mennesker  udtrykker  Ønsket  om  at  hjælpe, 
men  naar  Lejligheden  dertil  gives  dem,  gør  de  det  paa  en  saa 
hoven  og  ubehagelig  Maade,  at  det  ophører  med  at  være  Hjælp 
—  det  synker  ned  til  at  blive  en  Fornærmelse. 

Der  er  Mennesker,  som  altid  raaber  op  om  Broderskab,  men 
som  intet  Begreb  har  om  de  Grundsætninger,  der  gør  Broder- 
skabet muligt.  Ingen  kan  have  med  Folk  at  gøre  og  have  deres 
Samarbejde  og  Interesse  ved  at  tale  til  dem,  som  om  han  selv 
var  bedre  end  de.  Han  er  maaske  bedre,  men  dersom  han 
lægger  for  Dagen,  at  han  selv  tror  det  eller,  hvad  der  er  værre, 

ønsker  at  de,  der  arbejder  med  eller  under  ham,  skal  have 
samme  Opfattelse,  da  ophører  Samarbejdet. 

Broderskabet  er  et  Lighedsprincip.  Det  er  maaske  ikke  Lig- 
hed i  Evner  og  Egenskaber,  men  det  er  en  Lighed  i  Be- 
stræbelse og  Vilkaar.  Manden  med  de  to  Talenter  maa,  for  at 
samvirke  med  den,  der  kun  har  et  Talent,  sætte  det  ene  af 
sine  op  imod  den  andens  ene  og  vise,  at  han  erkender  og  re- 
spekterer den  andens  Besiddelse  af  dette  ene  Talent  uden  at 
fremhæve  den  Kendsgerning,  at  han  selv  har  to. 

Dette  er  meget  let  og  ligetil,  men  i  Samtaler  over  Telefonen, 
i  Kontorer  og  paa  Værksteder  er  der  altfor  ofte  en  Mangel  paa 
de  smaa  Hofligheder  i  Omgangslivet,  der  bestaar  i  at  gøre  og 
sige  Ting  saa  hensynsfuldt  og  behageligt  som  muligt,  og  hvis 
Udeladelse  ligesom  drysser  Sand  i  Kuglelejerne. 

Der  er  en  vidtrækkende  Sandhed  udtrykt  i  disse  Ord:  »Den, 
der  ydmyger  sig  selv,  skal  ophøjes«;  hvilket  betyder,  at  det 
rette  Broderskab  kun  kan  virkeliggøres  blandt  Menneskene, 
naar  hver  især  er  villig  til  at  stille  sine  egne  Evner  og  Be- 
drifter i  Baggrunden  og  vise  sin  Paaskønnelse  af  andres  Ta- 
lenter og  Arbejde. 

At  forringe  en  andens  Bestræbelser  eller  Evner  er  at  gore 
ham  til  Fjende,  og  det  er  muligt  at  forringe  et  Menneske  ved 
at  rose  sig  selv,  ligesaa  meget  som  ved  direkte  at  kritisere 
liam-  »Trumbull  Cheer«. 


DØDSFALD. 

Søster  Hanna  Marie  Pedersen  døde  den  23.  Juni  i  Aalborg 
efter  en  Operation  for  Galdesten.  Hun  blev  fodt  den  16.  Juli 
1874  og  blev  Medlem  af  Kirken  ved  Daab  den  2.  Maj  1898. 

